K O R R A L D U S

Haapsalu,					                                11. september 2013 nr 554

Projekteerimistingimuste kinnitamine 
(Vaikne kallas 8, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Vaikne kallas 8 kinnistule üksikelamu ja abihoone ehitusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Vaikne kallas 8 kinnistule elamu ja abihoone ehitusprojekti projekteerimistingimused nr 34-13 (lisatud).
2.	Korraldus jõustub teatavakstegemisest.

Urmas Sukles    
Linnapea ülesannetes  				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         11.09.2013.a.
                                                                                                              korraldusele  nr 554

PROJEKTEERIMISTINGIMUSED NR 34-13
ÜKSIKELAMU JA ABIHOONE EHITUSPROJEKT.

ASUKOHT     	        Vaikne kallas 8, Haapsalu, Läänemaa 
                                           Haapsalu muinsuskaitseala reg nr 27013 kaitsevöönd,
                                           holmide miljööväärtuslik ala
KINNISTU     
katastritunnus:                   18301:003:0054
registriosa number:             2554032 
pindala:                              718m2

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Vaikne kallas 6 krundi detailplaneering, kehtestatud 03.10.2007 Haapsalu Linnavalitsuse korraldusega nr 700.  
1.4	Kinnistu sihtostarve:  elamumaa.
1.5	Kinnistu üldplaneeringu järgne juhtfunktsioon: väikeelamumaa.
1.6	Kinnistul paiknevate ehitiste loetelu ehitisregistri andmetel: kuur (reg nr 
105001644).

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse krundile üksikelamu ja abihoone. Pooleliolev majandushoone projekteeritakse ümber elamuks. 
2.2	Projekteerimisel lähtuda kehtivast detailplaneeringust.
2.3	HOONESTUSALA: vastavalt detailplaneeringule (vt tingimustele lisatud detailplaneeringu PÕHIJOONIS GP-3). Hoonestusalast võivad kinnistu piirides välja ulatuda katuseräästad, varikatused, välistrepid, ette ulatuv rõdu.
2.4	HOONE KAUGUS TÄNAVAPOOLSEST KRUNDIPIIRIST: 4m Lahe tänava äärsest krundi piirist. 
2.5	KRUNDI LUBATAV SUURIM EHITUSALUNE PIND: 200m2 .
2.6	EHITISTE LUBATUD SUURIM KÕRGUS: elamul 8,5m, abihoonel 6m olemasolevast maapinnast. 
2.7	KORRUSTE ARV: elamu 1 korrus + katusekorrus, abihoone 1 korrus.  
2.8	KATUSETÜÜP: kahepoolne viilkatus, lubatud väljaehitused katusest.

2.9	KATUSEKALLE: 30-400. 
2.10	KATUSEKATE: olemasoleva trapetsprofiilkatte võib asendada valtsitud tsinkplekist kattega või katusekiviga.
2.11	HARJAJOON/RÄÄSTAJOON: elamul risti tänavaga.  
2.12	AKNAD: puitraamidega aknad, suurus, kuju ja klaasijaotus lahendada projektiga.   
2.13	VÄLISUKSED: puidust.  
2.14	VÄLISVIIMISTLUS: välisseinad – krohv, värvitud lai puitlaudis; projekti koosseisus  esitada välisviimistluse pass. Värvilahendus kavandada miljööalale iseloomuliku koloriidiga. 
2.15	PIIRDED JA VÄRAVAD: tänavate äärsed piirded - värvitud puitlippaed ja väravad. Kruntide vaheliseks piirdeks võib ette näha haljastusega tihendatud võrkaia. 
2.16	TULEOHUTUS: Tagada ehitise vastavus tuleohutusnõuetele.
2.17	PARKIMINE: parkimine omal krundil, näha ette vähemalt kaks parkimiskohta. Juurdepääsu krundile võib anda Vaikne kallas 8 ja Lahe tn 16a/16b kruntide vaheliselt tänavamaalt.
2.18	HEAKORD: projekteerida õueala katendid, haljastus, prügikonteinerite asukoht, välisvalgustus jms.  Krundil kasvavate puude, v.a. viljapuud, maha võtmiseks taotleda linnavalitsuse keskkonnaosakonnalt raieluba.  
2.19	Vaikne kallas 8 kinnistu asub periooditi mere poolt üleujutataval alal. Projektis kavandada abinõud üleujutusega kaasnevate kahjustuste minimeerimiseks.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Muinsuskaitseamet.

4.	Insenertehnilised nõuded projekteerimisele
4.1	Eriosade projekteerimiseks  taotleda võrguvaldajatelt tehnilised tingimused. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.3	Asendiplaan koostada topo-geodeetilisel alusplaanil koos tehnovõrkudega mõõtkavas M1:500, mitte vanem kui kaks aastat. 
5.4	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.